La Resolució ECF/1345/2009, de 14 d'abril, per la qual es va aprovar el model oficial del pla de labors de les explotacions mineres i es va determinar la forma de presentació (DOGC de 15.5.2009), es feia ressò del Decret 106/2008 de 6 de maig, de mesures per a l'eliminació de tràmits i la simplificació de procediments per facilitar l'activitat econòmica (DOGC de 15.5.2008).
La Llei 39/2015, d'1 d'octubre, del procediment administratiu comú i de les administracions públiques i la Llei 40/2015, d'1 d'octubre, de règim jurídic del sector públic, han suposat un canvi fonamental per a les administracions públiques, en establir que la relació electrònica és la via principal de tramitació dels procediments administratius, la qual cosa permetrà una administració transparent, més àgil i accessible per als ciutadans i les empreses.
El Reial decret llei 11/2018, de 31 d'agost, de transposició de directives en matèria de protecció dels compromisos per pensions amb els treballadors, prevenció del blanqueig de capitals i requisits d'entrada i residència de nacionals de països tercers i pel qual es modifica la Llei 39/2015, d'1 d'octubre, del procediment administratiu comú de les administracions públiques (BOE de 4.9.2017), amplia en dos anys el termini inicial d'entrada en vigor de la disposició final setena de la Llei 39/2015, relativa al registre electrònic d'apoderaments, el registre electrònic, el registre d'empleats públics habilitats, el punt d'accés general electrònic de l'Administració i l'arxiu electrònic.
D'aquesta manera, els esmentats instruments entraran en vigor el dia dos d'octubre de 2020, sense que aquesta previsió limiti la possibilitat d'implementar, abans de l'esmentada data, la comunicació electrònica entre els agents interessats.
La Direcció General d'Energia, Seguretat Industrial i Seguretat Minera, com a òrgan competent en matèria de mines, té encomanades, d'entre altres tasques, la de rebre, analitzar i confrontar els plans de labors miners, d'acord amb el que disposen els articles 18.2 i 70.2 de la Llei 22/1973, de 21 de juliol, de mines, i els articles 31.2 i 92.3 i 5 del Reial decret 2857/1978, de 25 d'agost, pel qual s'aprova el Reglament general per al règim de la mineria.
Als efectes de simplificar i agilitar el procediment administratiu mitjançant la utilització dels sistemes electrònics per a la presentació dels plans de labors de les explotacions mineres i la seva posterior autorització administrativa i el control previ de l'activitat, així com explicitar el termini per entendre'ls aprovats per silenci positiu de l'Administració, és convenient modificar el punt tercer i quart de la Resolució ECF/1345/2009, de 14 d'abril, per la qual es va aprovar el model oficial del pla de labors de les explotacions mineres i se'n va determinar la forma de presentació.
En base del que s'ha exposat i d'acord amb les competències atribuïdes per l'article 68 del Decret 282/2018, de 20 de desembre, de reestructuració del Departament d'Empresa i Coneixement (DOGC de 24.12.2018).
Modificar els punts 3 i 4 de la Resolució ECF/1345/2009, de 14 d'abril, per la qual es va aprovar el model oficial del pla de labors de les explotacions mineres i se'n va determinar la forma de presentació.
El punt 3 queda redactat de la següent manera:
"-3 La presentació del pla de labors i annexos s'efectuarà en format electrònic amb el corresponent certificat digital que es realitzarà a través del portal de tramitació electrònica de Canal Empresa.
L'Oficina de Gestió Empresarial (OGE) examinarà si la sol·licitud presentada de forma electrònica s'ajusta al model normalitzat i, una vegada comprovat el pagament de la taxa corresponent, lliurarà a la persona interessada un document acreditatiu de la correcta presentació".
El punt 4 queda redactat de la següent manera:
"-4 Una vegada rebuda de forma electrònica la documentació del pla de labors de per la Direcció General d'Energia, Seguretat Industrial i Seguretat Minera o, si correspon, el Servei Territorial corresponent, aquest s'entendrà aprovat per silenci administratiu en el termini de dos mesos des de la seva presentació, llevat que durant aquest termini l'Administració realitzi algun requeriment als efectes de portar a terme les comprovacions i inspeccions que es considerin oportunes, amb la finalitat de constatar que el pla de labors presentat i la documentació annexa s'ajusten al que requereix la normativa aplicable.
En el supòsit que, com a conseqüència d'aquestes actuacions, es constati l'existència de defectes en la documentació presentada, l'òrgan competent podrà requerir les esmenes i millores que consideri necessàries.
D'acord amb el que preveu l'article 24, apartat 4, de la Llei 39/2015, d'1 d'octubre, del procediment administratiu comú de les administracions públiques, l'òrgan competent per resoldre expedirà d'ofici certificat acreditatiu del silenci produït, dins del termini de quinze dies des que expiri el termini màxim per resoldre el procediment."
Aquesta Resolució entra en vigor l'endemà de la seva publicació en el Diari Oficial de la Generalitat de Catalunya.
Contra aquesta Resolució, que no posa fi a la via administrativa, es pot interposar recurs d'alçada davant el secretari d'Empresa i Competitivitat del Departament d'Empresa i Coneixement en el termini d'un mes comptat des de l'endemà de la seva publicació, d'acord amb el que disposa l'article 121 de la Llei 39/2015, de 1 de octubre, del procediment administratiu comú de les administracions públiques.
Barcelona, 22 de febrer de 2019
Director general d'Energia, Seguretat Industrial i Seguretat Minera